KISKŐRÖS VÁROS NÉMET NEMZETISÉGI
ÖNKORMÁNYZATA
Deutsche Nationalitätenselbstverwaltung der Stadt  Kiskőrös
Szám: 12-7/2023.
JEGYZŐKÖNYV

Készült:	Kiskőrös Város Német Nemzetiségi Önkormányzata 2023. november 16-án (csütörtök) 13:00 órai kezdettel megtartott közmeghallgatásáról

Az ülés helye:		Kiskőrösi Polgármesteri Hivatal Díszterem
			(6200 Kiskőrös, Petőfi Sándor tér 1.)

Jelen vannak:		Kincses Mihályné		a testület elnöke
	Gyalog Ágnes			képviselő

dr. Turán Csaba 		jegyző
			Chudi Barbara			jegyzőkönyvvezető

Távol maradt: 	Seidert Ladislaus		képviselő


(A közmeghallgatáson 7 érdeklődő állampolgár vett részt.)


Kincses Mihályné a testület elnöke köszöntötte a közmeghallgatáson megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Gyalog Ágnes képviselő legyen.

Kincses Mihályné a testület elnöke elmondta, hogy a jogszabály szerint a nemzetiségi önkormányzatnak évente egy alkalommal közmeghallgatást kell tartani.

Elmondta, hogy az idei év jelentős, mivel 25 éves a nemzetiségi önkormányzat, felsorolta az alapító tagokat. Ismertette a kezdeti célokat.

2023-ban a Stadtlengsfeld településsel létrejött testvérvárosi kapcsolat 20. évfordulójához érkezett. A nemzetiségi önkormányzat vállalta a jubileumi műsor megszervezését, amelyet a Kiskőrösi Szüret és Szlovák Nemzetiségi Napok alkalmával ünnepeltek. A városból egy 16 fős delegáció érkezett. Ismertette az ünnepség programját.

Elmondta, hogy nagyon fontos feladat továbbra is a német nyelv oktatásának támogatása. Számos versennyel, programok és kirándulások szervezésével, nyári táborok lebonyolításával segítik a nyelvi kompetencia fejlesztését, ösztönzik a diákokat. Beszélt arról, hogy októberben Erasmus + program keretein belül 10 diákkal voltak Stadtlengsfeldben, ahol iskolába jártak és az ismeretségnek köszönhetően a gyerekek családoknál kerültek elszállásolásra. Nagyon tartalmas programokon vehettek részt, továbbá az iskola igazgatójával megkezdődtek a tárgyalások a diákcserék újbóli megvalósítása céljából.  

További fontos feladatként tűzte ki a német kultúra ápolását, hagyományok megőrzését. Elmondta, hogy gyakran szerveztek színház látogatásokat, az utóbbi időben egy 2 fős színházi társulat is érkezett Kiskőrösre. A Petőfi évhez kapcsolódóan német nyelven beszéltek Petőfi életéről, verseket szavaltak, megzenésített költeményeket adtak elő. Az idei évben még érkeznek városunkba, az előadás ismételten az evangélikus imaházban kerül megrendezésre. Az imaháznak ezúton is köszönetet mondott. Elmondta, hogy a Márton-naphoz kapcsolódóan, a novemberi söresten első alkalommal elkészítették az eredeti türingiai kolbászt, amely remélhetően hagyománnyá alakul. 

Újból kihangsúlyozta a testvérvárosi kapcsolat fenntartásának jelentőségét. A Nemzetiségi Önkormányzat segíti Kiskőrös Város Önkormányzatát, mindig egyeztetés zajlik a költségekkel, programokkal, szervezéssel kapcsolatban. Sajnálatát fejezte ki, hogy általában ugyanaz a pár család vállalja az elszállásolást, étkezés biztosítását, reméli, hogy a jövőben sikerül több családot is belevonni a folyamatba.
Fontosnak tartja az Önkormányzattal, a  környező településekkel való együttműködést. Kiemelte Soltvadkertet és Császártöltést. Elmondta, hogy az együttműködések alkalmával megismerhetik a másik nemzetiségi önkormányzat munkáját és lehetőség van tapasztalatcserére.

Köszönetet mondott Domonyi László polgármesternek, a Kiskőrösi Polgármesteri Hivatal dolgozóinak. Megköszönte a nemzetiségi önkormányzat tagjai, valamint a segítők munkáját.

Kincses Mihályné elnök átadta a szót a közmeghallgatáson megjelenteknek.

Somogyi Györgyné beszélt a kezdetekről. Köszönetet mondott Kincses Mihályné elnöknek, valamint a háttérben segítőknek. Sok energiát kívánt a továbbiakhoz.

Dr. Turán Csaba jegyző megköszönte a kifejezetten jó együttműködést, a közös munkát. Elmondta, hogy a nemzetiségi önkormányzat munkájának segítése jogszabályi kötelezettség. Jó erőt és egészséget kívánt. Végezetül felhívta a figyelmet a jövő évben esedékes választásra.  

Titl Péter németül köszöntötte a közmeghallgatáson résztvevőket. Elmondta, hogy a kezdeti időszak ötletei megvalósultak, minden ciklusban tudták folytatni a munkát.

A továbbiakban az elnök köszönetét fejezte ki a közmeghallgatáson megjelenteknek. 

Ezt követően hozzászólás nem hangzott el és az elnök az ülést 13:30 órakor bezárta. 



Kmf.





	Kincses Mihályné	                           Gyalog Ágnes
	a testület elnöke                             		jegyzőkönyv-hitelesítő



Chudi Barbara
jegyzőkönyvvezető

